**Разяснение към процедурата за избор на членове на Обществения съвет към Комисията по взаимодействието с неправителствените организации и жалбите на гражданите.**

1. В срок до **3 юли 2017** г., включително, НПО подават документи за участие в избор на представители за членове на Обществения съвет по области на компетентност.
2. В срок **до 12 юли 2017 г**., на сайта на Комисията, ще бъде публикуван списък, по области на компетентност, на допуснатите и недопуснатите неправителствени организации, съгласно критериите, определени в чл. от Правилата за избор.
3. В срок **до 21 юли 2017 г**. допуснатите организации по области на компетентност е необходимо да се съберат, за да проведат избор на представител, който ще изразява интересите им в Обществения съвет.
4. Инициаторите на събранието т.3 съобщават на Комисията мястото, деня и часа на провеждането му поне три дни по- рано.
5. Комисията изпраща съобщение за провеждане на събрание до всички допуснати организации от съответната област на компетентност.
6. Изборът на представител за член на Обществения съвет е с обикновено мнозинство и се удостоверява с протокол от събранието и присъствен списък, които се изпраща в Комисията в срок **до 28 юли 2017 г**.
7. В случай, че някоя тематична група не успее да излъчи свой представител, то той се определя от Комисията.
8. В срок **до 4 август 2017** г, Комисията проверява дали излъчените кандидати за член на Обществения съвет отговарят на изискванията, заложени в Правилата за избор.
9. В случай, че кандидатът не отговаря на изискванията, Комисията кани неправителствените организации, от съответната област на компетентност в срок до 7 дни, да излъчат нов представител.